Masese 11:1-31
2 Lofundo eyei? Boye nsɔni ekoya; kasi bwanya ezali elongo na bato ya bopɔlɔ.
3 Bosembo ya bato ya kolongobana nde ekambaka bango, kasi bongolabongola ya bakosi ekopunza bango.
4 Biloko ya motuya ekozala na litomba moko te na mokolo ya nkɛlɛ, kasi boyengebene nde ekobikisa na liwa.
5 Boyengebene ya moto oyo azangi mbeba nde ekosembola nzela na ye, kasi moto mabe akokwea na mabe na ye moko. 6 Boyengebene ya bato ya kolongobana nde ekobikisa bango, kasi bakosi bakokangama na mposa na bango moko.
7 Ntango moto mabe akufi, elikya na ye ekufi; ata mpe eloko ya kozela oyo etongami likoló ya nguya ekufi.
8 Moyengebene nde abikisami na mpasi, mpe moto mabe akɔti na esika na ye.
9 Na monɔkɔ na ye, mopɛngwi abebisaka moninga na ye, kasi bayengebene babikisami na boyebi.
10 Mpo na motema malamu ya bayengebene, sité ezalaka na esengo makasi, kasi ntango bato mabe bakufi, koganga ya esengo ezalaka.
11 Mpo na lipamboli ya bato ya kolongobana, sité etombolamaka, kasi ebukanaka mpo na monɔkɔ ya bato mabe.
12 Moto oyo azali na motema te atyoli moninga na ye, kasi moto oyo azali na bososoli mingi afandaka nyɛɛ.
13 Moto oyo azali kotambolatambola mpo na kokosela bato makambo abimisaka makambo oyo elobami na nkuku, kasi moto oyo azali na elimo ya sembo abombaka likambo.
14 Ntango likoki ya koyeba kotambwisa makambo ezali te, bato bakweaka; kasi lobiko ezali soki bapesi-toli bazali ebele.
15 Moto akomona mpenza mpasi soki amipesaki ndanga mpo na mopaya, kasi ye oyo ayinaka kopesana lobɔkɔ mpo na koyokana azangaka mitungisi.
16 Mwasi ya boboto nde oyo asimbaka nkembo; kasi banyokoli basimbaka nde bomɛngo.
17 Moto ya motema boboto asalelaka molimo na ye moko makambo oyo epesaka mbano, kasi moto ya nko amemelaka nzoto na ye moko mpasi.
18 Moto mabe azwaka lifuti ya lokuta, kasi moto oyo alonaka boyengebene azwaka litomba ya solosolo.
19 Ye oyo atɛlɛmi ngwi mpo na boyengebene azali kokende na bomoi, kasi ye oyo azali kolanda oyo ezali mabe azali kokende na liwa na ye moko.
20 Baoyo motema na bango etɛngamá bazali eloko oyo Yehova ayiná, kasi baoyo bazangi mbeba na nzela na bango basepelisaka ye.
21 Atako lobɔkɔ esimbani na lobɔkɔ, moto mabe akozanga kozwa etumbu te; kasi bana ya bayengebene bakobika mpenza.
22 Lokola lopɛtɛ ya wolo ya kotya na zolo, oyo batye na zolo ya ngulu, mwasi ya kitoko, oyo atiki nzela ya mayele azali ndenge wana.
23 Mposa ya bayengebene ezalaka mpenza malamu; elikya ya bato mabe ezalaka nkɛlɛ.
24 Moto mosusu apalanganisaka kasi biloko na ye ebakisamaka; moto mosusu mpe aboyaka kosala oyo ezali malamu, asukaka kaka na kokelela.
25 Molimo oyo ekabaka ekokóma mafutamafuta, mpe moto oyo amwangiselaka bato mosusu mai mingi, ye mpe bakomwangisela ye mai mingi.
26 Ye oyo aboyaka kopesa mbuma—bato bakolakela ye mabe, kasi motó ya moto oyo atikaka básomba yango ezwaka lipamboli.
27 Ye oyo alukaka bolamu akokoba koluka kondimama; nde ye oyo alukaka mabe, yango ekoyela ye.
28 Ye oyo atye motema na bomɛngo na ye—akokwea; kasi bayengebene bakokóma ebele lokola nkasa ya nzete.
29 Moto nyonso oyo amemeli ndako na ye moko mpasi akozwa mopɛpɛ; mpe zoba akozala mosaleli ya moto oyo azali na bwanya na motema.
30 Mbuma ya moyengebene nde nzete ya bomoi, mpe ye oyo azwi milimo azali moto ya bwanya.
31 Talá! Moyengebene—akozwa lifuti na mabele. Ekozala boni mpo na moto mabe ná mosumuki!
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn